मीडिया रिपोर्ट्स के अनुसार, पाकिस्तान में 'परीÓ को बैन करने के पीछे जो वजह बतायी गयी है, उसके मुताबिक ये फिल्म काले जादू, गैर-इस्लामिक मूल्यों और मुस्लिम विरोधी भावनाओं का समर्थन करती है। वहीं, पाकिस्तानी सेंसर बोर्ड ने भी परी पर प्रतिबंध लगा दिया है। एक सिनेमा मालिक के हवाले से बताया गया है कि कि फिल्म में कथित तौर पर कुछ दृश्यों में कुरान की आयतों का इस्तेमाल किया गया है, जिस पर वहां की अथॉरिटीज को एतराज है। समाचार एजेंसियों के मुताबिक पाकिस्तानी सेंसर बोर्ड के मुखिया मोबाशिर हसन का कहना है कि केंद्रीय फिल्म प्रमाणन बोर्ड के रिव्यू के बाद एक पैनल ने फिल्म देखी और इसे सार्वजनिक प्रदर्शन के लिए अनुचित पाया। फिल्म सेंसर बोर्ड द्वारा बनाये गये कई नियमों और आचार संहिता का पालन नहीं करती। साथ ही कई संवाद और दृश्य धार्मिक, सामाजिक और नैतिक मूल्यों के खिलाफ हैं। पाकिस्तान की इस दलील पर 'परीÓ की को-प्रोड्यूसर प्रेरणा अरोरा का कहना है कि बुराई का कोई मजहब नहीं होता। प्रेरणा ने समाचार एजेंसी से बात करके हुए कहा कि पाकिस्तान सेंसर बोर्ड मनमर्जी से फैसले कर रहा है। इस बात को समझाना मुश्किल है कि वो 'परीÓ को इस्लाम के खिलाफ कैसे मानते हैं। बुराई, जो कि फिल्म में दिखायी गयी है, का कोई मजहब नहीं होता। एक जिम्मेदार प्रोडक्शन हाउस होने के नाते हम इस किसी भी समुदाय को चोट पहुंचाने के सख्त खिलाफ हैं। इससे पहले हमारे प्रोडक्शन की पैडमैन पाकिस्तान में गैर-इस्लामिक होने के आरोप में बैन कर दी गयी थी।